钦定古今图书集成/明伦汇编/官常典/第201卷 > 赵仁本
## 钦定古今图书集成/明伦汇编/官常典/第201卷 > 赵仁本

按《旧唐书》本传，仁本，陕州河北人也。贞观中，累转殿
中侍御史。自义宁已来，诏敕皆手自纂录，临事皆暗
记之，甚为当时所伏。会有敕差一御史远使，同列递
相辞托，仁本越次请行，言于治书侍御史马周曰：“食
君之禄，死君之事，虽复跋涉艰险，所不敢辞也。”及回
事，又称旨，擢吏部员外郎。乾封中，历迁东台侍郎，同
东西台三品，寻转司列少常伯，知政事如故。时许敬
宗为右相，颇任权势，仁本拒其请托，遂为敬宗所构。
俄授尚书左丞，罢知政事。咸亨初卒官。